Πρωτάθλημα Καλαθοσφαίρισης Κίνας

Το **Πρωτάθλημα Καλαθοσφαίρισης Κίνας** (αγγλικά: Chinese Basketball Association, απλοποιημένα κινεζικά: 中国男子篮球职业联赛, παραδοσιακά κινεζικά: 中國男子籃球職業聯賽, πινγίν: *Zhōngguó Nánzǐ Lánqiú Zhíyè Liánsài*) είναι η πρώτη επαγγελματική κατηγορία καλαθοσφαίρισης ανδρών στην Κίνα. Θεωρείται ευρέως ως το πιο αξιόλογο επαγγελματικό πρωτάθλημα ανδρών στην Ασία. 

Το πρωτάθλημα αναφέρεται συνήθως από τους οπαδούς ως **CBA** (*Chinese Basketball Association*) και αυτό το ακρωνύμιο χρησιμοποιείται σε τακτική βάση ακόμη και στα κινεζικά. Η CBA δεν πρέπει να συγχέεται με το Εθνικό Πρωτάθλημα Καλαθοσφαίρισης (NBL, National Basketball League), το οποία είναι μία κατώτερη επαγγελματική κατηγορία. Υπάρχει επίσης το Πρωτάθλημα Καλαθοσφαίρισης Γυναικών (WCBA). 

Μερικοί Κινέζοι παίκτες που αγωνίστηκαν στο CBA στα πρώτα στάδια της σταδιοδρομίας τους - όπως οι Ουάνγκ Ζιζί, Μένγκε Μπατίρ, Γιάο Μινγκ, Γι Τζιανλιάν, Σουν Γουέ και Τσόου Τσι - έπαιξαν επίσης στο NBA. Άλλοι, όπως οι Σούε Γιουγιάνγκ και Ουάνγκ Τσελίν επιλέχθηκαν στο ντραφτ, αλλά δεν έπαιξαν στο NBA. 

Μόνο ένας περιορισμένος αριθμός ξένων παικτών επιτρέπεται σε κάθε ομάδα του CBA. Αξιοσημείωτοι παίκτες που έχουν αγωνιστεί στο CBA, είναι οι πρώην NBA All-Stars Στέφον Μάρμπουρι, Τρέισι Μακ Γκρέιντι, Γκίλμπερτ Αρίνας, Στιβ Φράνσις και Μέτα Γουόρλντ Πις, καθώς και αρκετοί βετεράνοι του NBA που θα γίνονταν CBA All Stars, όπως οι Μάικλ Μπίσλεϊ, Άαρον Μπρουκς, Τζίμερ Φρεντέτ, Αλ Χάρινγκτον, Λέστερ Χάντσον, Κένιον Μάρτιν, Ράντολφ Μόρις, Σάβλικ Ράντολφ και Τζέι Αρ Σμιθ. 

## Ιστορικό
Το CBA ξεκίνησε τη σεζόν 1995-96. Το ακρωνύμιο CBA δεν πρέπει να συγχέεται με την Ομοσπονδία Καλαθοσφαίρισης Κίνας(CBA, Chinese Basketball Association), η οποία ιδρύθηκε τον Ιούνιο του 1956 και αντιπροσωπεύει τη χώρα σε θέματα που αφορούν το διοικητικό όργανο του αθλήματος, τη Διεθνής Ομοσπονδία Καλαθοσφαίρισης (FIBA). Η καλαθοσφαίριση στην Κίνα ρυθμίζεται επί του παρόντος από το **Κέντρο Διαχείρισης Κινεζικής Καλαθοσφαίρισης** (*Chinese Basketball Management Center*). 

Άλλα κινεζικά πρωταθλήματα καλαθοσφαίρισης περιλαμβάνουν το Εθνικό Πρωτάθλημα Καλαθοσφαίρισης (NBL), το Πανεπιστημιακό Πρωτάθλημα Καλαθοσφαίρισης (CUBA) και το Λυκειακό Πρωτάθλημα Καλαθοσφαίρισης (CHBL). Κάποτε υπήρξε ένα πρωτάθλημα με την ονομασία Chinese New Basketball Alliance (CNBA), του οποίου μία από τις σημαντικότερους ομάδες ήταν η Μπεϊτζίνγκ Σι Λάιονς, αλλά το εγχείρημα αυτό κράτησε μόνο για ένα χειμώνα (1996-97). 

Ο πρώτος μη Κινέζος παίκτη που αγωνίστηκε στο CBA ήταν ο Μίχαηλ Σαβίνκοφ από το Ουζμπεκιστάν, ο οποίος εντάχθηκε στην Τσέτζιανκ Γκόλντεν Μπουλς στην εναρκτήρια σεζόν του πρωταθλήματος (1995-96). Κατά τη διάρκεια της σεζόν 1996-97, ο Τζέιμς Χότζες έγινε ένας από τους πρώτους Αμερικανούς που αγωνίστηκαν στο CBA και η απόκτησή του από τους Λιαονίνγκ Χάντερς, βοήθησε να ανοίξει ο δρόμος για πολλές ακόμη εισαγωγές παικτών από τις Ηνωμένες Πολιτείες τα επόμενα χρόνια. 

Κάποιοι άλλοι αξιοσημείωτοι ξένοι πρωτοπόροι παίκτες, είναι ο Τζον Σπένσερ, ο οποίος εντάχθηκε στην Τζιανγκσού  Ντράγκονς αργότερα στη σεζόν 1996-97 και ο Ντέιβιντ Βάντερπουλ, ο οποίος υπέγραψε συμβόλαιο με την Τζιλίν Νορθίστ Τάιγκερς τον ακόλουθο χειμώνα και βοήθησε την ομάδα του να προωθηθεί στο CBA για τη σεζόν 1998-99. Πρώτη διεθνής προπονητής του CBA ήταν ο Αμερικανός Ρόμπερτ Χόγκαρντ, ο οποίος ηγήθηκε της Σιτσουάν Πάντας στους τελευταίους οκτώ αγώνες της σεζόν 1997-98. 

## Ονομασίες ομάδων
Το πλήρες όνομα κάθε ομάδας αποτελείται συνήθως από τρία μέρη, με την ακόλουθη σειρά: 

# Ένας γεωγραφικός προσδιορισμός (εκτός από την περίπτωση της Μπαγί, που τεχνικά μεταφράζεται στα ελληνικά ως «Πρώτη Αυγούστου», την ημέρα που ιδρύθηκε ο Λαϊκός Απελευθερωτικός Στρατός της Κίνας). Όλες οι άλλες είναι διοικητικοί επαρχιακοί προσδιορισμοί (είτε επαρχία, είτε κινεζικός δήμος). 
# Ένα όνομα εταιρικού χορηγού. Αυτός ο χορηγός μπορεί να αλλάζει από έτος σε έτος και μερικές φορές ακόμη και στη μέση της σεζόν. 
# Ένα ψευδώνυμο, όπως το όνομα ενός ζώου. 

Η παρουσία των ονομάτων εταιρικών χορηγών μπορεί περιστασιακά να οδηγήσει σε σύγχυση σχετικά με το όνομα που θα χρησιμοποιηθεί στα αγγλικά, επειδή μπορούν να εμφανιστούν πολλές παραλλαγές. Τα ονόματα των ομάδων συνήθως συντομεύονται (στα κινέζικα ή στα αγγλικά), έτσι ώστε είτε το εταιρικό όνομα του χορηγού είτε το ψευδώνυμο να χρησιμοποιούνται εναλλακτικά (σπάνια και τα δύο). Επιπλέον, τα ψευδώνυμα των ομάδων μπορούν μερικές φορές να μεταφραστούν στα αγγλικά με περισσότερους από έναν τρόπους και οι εταιρικοί χορηγοί τείνουν να αλλάζουν συχνά με την πάροδο του χρόνου. 

Οι αλλαγές των ψευδωνύμων είναι σπάνιες, αλλά μερικές φορές συμβαίνουν, όπως όταν η ομάδα Σαντόνγκ, άλλαξε το ψευδώνυμο της ως εξής: Φλέιμινγκ Μπουλς (*Flaming Bulls,* 1995), Λάιονς (*Lions*, 2003), Γκολντ Λάιονς (*Gold Lions,* 2004), Γκόλντεν Σταρς (*Golden Stars*, 2014). Άλλα παραδείγματα περιλαμβάνουν το ψευδώνυμο τη Λιαονίνγκ, ως Χάντερς (*Hunters*, 1995), Ντάινοσορς (*Dinosaurs*, 2008) και στη συνέχεια Φλάινγκ Ντράγκονς (*Flying Dragons*, 2011) , καθώς και την προσπάθεια της ομάδας της Φοσάν να «αγγλοποιήσει» το ψευδώνυμο, με τη μετάβαση από Κίλινς (*Kylins*, 2001) σε Ντράλιονς (*Dralions*) και ύστερα σε Λονγκ Λάιονς (*Long-Lions*). 

Τα προηγούμενα χρόνια, ο τίτλος του ίδιου του πρωταθλήματος ήταν διαθέσιμος για εταιρική χορηγία ονομασίας. Το 1999-2000 και 2000-2001 ήταν γνωστό ως *[[Hilton Worldwide|Hilton]] League*, το 2001-2002 και 2002-2003 ως *[[Motorola]] League* και το 2003-2004 χορηγός ήταν η China Unicom. Αυτοί οι εταιρικοί τίτλοι του πρωταθλήματος δεν χρησιμοποιήθηκαν πάντοτε στα μέσα ενημέρωσης και αυτή η πρακτική χορηγίας σταμάτησε στην αρχή της σεζόν 2004-2005. 

## Χρονοδιάγραμμα
Πρόκειται για έναν χρονολογικό κατάλογο των σημερινών και πρώην ομάδων του CBA, σύμφωνα με τη σεζόν που μπήκαν στο πρωτάθλημα. 

DateFormat = yyyy

ImageSize  = width:1000 height:auto barincrement:20

Period   = from:1995 till:2018
TimeAxis  = orientation:horizontal format:yyyy

PlotArea  = right:20 left:0 bottom:50 top:5

Colors = id:barcolor value:rgb(0.99,0.7,0.7)

     id:line   value:black

     id:bg    value:white

     id:Full value:rgb(0.75,0.75,0.75) # Full time club
     id:Defunct value:rgb(0.9, 0.9, 0.9) # Defunct club
     id:Defunct2 value:rgb(0.95, 0.95, 0.95)

PlotData = 
  shift:(-10,-5)

  width:15 textcolor:black shift:(5,-5) anchor:from fontsize:M

  bar:Police color:Defunct from:1995 till:1996 text:Vanguard / Police (1995&ndash;1996)

  bar:NJArmy color:Defunct from:1995 till:1996 text:Ναντζίνγκ Άρμι (1995&ndash;1996)
  bar:NJArmy color:Defunct from:1999 till:2000 text:Ναντζίνγκ Άρμι (1999&ndash;2000)

  bar:Shenyang color:Defunct from:1995 till:1998 text:Σενγιάνγκ Άρμι (1995&ndash;1998)
  bar:Shenyang color:Defunct from:2000 till:2001 text:Σενγιάνγκ Άρμι (2000&ndash;2001)

  bar:Jinan color:Defunct from:1995 till:1999 text:Τζινάν Άρμι (1995&ndash;1999)
  bar:Jinan color:Defunct from:2000 till:2001 text:Τζινάν Άρμι (2000&ndash;2001)

  bar:AF color:Defunct from:1995 till:1998 text:Air Force (1995&ndash;1998)

  bar:Bayi color:Full from:1995 till:end text:Μπαγί (1995&ndash;παρόν)

  bar:Beijing color:Full from:1995 till:end text:Μπεϊτζίνγκ (1995&ndash;παρόν)

  bar:Guangdong color:Full from:1995 till:end text:Γκουανγκντόνγκ (1995&ndash;παρόν)

  bar:Jiangsu color:Full from:1995 till:end text:Τζιανγκσού (1995&ndash;παρόν)

  bar:Liaoning color:Full from:1995 till:end text:Λιαονίνγκ (1995&ndash;παρόν)

  bar:Shandong color:Full from:1995 till:end text:Σαντόνγκ (1995&ndash;παρόν)

  bar:Zhejiang1 color:Full from:1995 till:end text:Τσέτζιανκ (1995&ndash;παρόν)

  bar:Shanghai color:Full from:1996 till:end text:Σαγκάη (1996&ndash;παρόν)

  bar:Sichuan1 color:Defunct from:1996 till:1999 text:Σίτσουαν Πάντας (1996&ndash;1999)

  bar:Olympians color:Defunct from:1998 till:2004 text:Μπεϊτζίνγκ Ολίμπιανς (1998&ndash;2004)

  bar:Jilin color:Full from:1998 till:end text:Τζιλίν (1998&ndash;παρόν)

  bar:Hubei color:Defunct from:1999 till:2000 text:Χουμπέι Μέιλγιαρντ (1999&ndash;2000)

  bar:Foshan shift:(-57,-5) color:Full from:2016 till:end text:Κουανγκτσόου (2016&ndash;παρόν)
  bar:Foshan color:Defunct from:2010 till:2016 text:Φοσάν (2010&ndash;2016) 
  bar:Foshan color:Defunct from:2001 till:2010 text:Σανξί (2001&ndash;2010)

  bar:Shenzhen color:Defunct from:2001 till:2002 text:Σεντσέν Γικάνγκ (2001&ndash;2002)

  bar:SinaLions color:Defunct from:2001 till:2003 text:Σινά Λάιονς (2001&ndash;2003)

  bar:HongKong color:Defunct from:2002 till:2003 text: Χονγκ Κονγκ (2002&ndash;2003)

  bar:Xinjiang color:Full from:2002 till:end text:Σιντσιάνγκ (2002&ndash;παρόν)

  bar:Fujian color:Full from:2004 till:end text:Φουτζιάν (2004&ndash;παρόν)

  bar:Shanxi color:Full from:2006 till:end text:Σανξί (2006&ndash;παρόν)
  bar:Shanxi shift:(-35,-5) color:Defunct from:2004 till:2006 text:Χενάν (2004&ndash;2006)

  bar:Yunnan color:Defunct from:2004 till:2009 text:Γιουνάν (2004&ndash;2009)

  bar:Dongguan shift:(-65,-5) color:Full from:2015 till:end text:Σεντσέν Λέοπαρντς (2015&ndash;παρόν)
  bar:Dongguan color:Defunct from:2005 till:2015 text:Ντονγκουάν (2005&ndash;2015)

  bar:Zhejiang2 color:Full from:2006 till:end text:Ζεγιάνγκ (2006&ndash;παρόν)

  bar:Qingdao color:Full from:2008 till:end text:Τσινγκτάο (2008&ndash;παρόν)

  bar:Tianjin color:Full from:2008 till:end text:Τιαντζίν (2008&ndash;παρόν)

  bar:Sichuan2 color:Full from:2013 till:end text:Σίτσουαν (2013&ndash;παρόν)

  bar:Chongqing color:Full from:2015 till:end text:Μπεϊκόνγκ (2015&ndash;παρόν)
  bar:Chongqing shift:(-100,-5) color:Defunct from:2014 till:2015 text:Τσονγκίνγκ (2014&ndash;2015)

  bar:Tongxi color:Full from:2015 till:end text:Ναντζίνγκ (2017&ndash;παρόν)
  bar:Tongxi shift:(-75,-5) color:Defunct from:2014 till:2017 text:Τονγκξί (2014&ndash;2017)

ScaleMajor = unit:year increment:3 start:1995



## Τελικοί Πρωταθλήματος CBA
Το 2005, το πρωτάθλημα αποκάλυψε το Κύπελλο Μόου Ζουογιούν (κινεζικά:牟作云杯), το οποίο απονεμήθηκε για πρώτη φορά στη νικήτρια ομάδα στους τελικούς του CBA. Ο Μόου Ζουογιούν (1913-2007) ήταν μέλος της Εθνικής Κίνας που αγωνίστηκε στους θερινούς Ολυμπιακούς Αγώνες του 1936 και αργότερα υπηρέτησε ως προπονητής και πρωτοπόρος στην εξέλιξη της κινεζικής καλαθοσφαίρισης. 

## Βραβεία
Το βραβείο «Πολυτιμότερος Παίκτης CBA» απονέμεται στον καλύτερο παίκτη του πρωταθλήματος σε μία δεδομένη σεζόν του CBA. Από τη σεζόν 2012-13, δίνονται δύο βραβεία ετησίως, του Εγχώριου Πολυτιμότερου Παίκτη και του Διεθνή Πολυτιμότερου Παίκτη. Στο τέλος κάθε σεζόν, το βραβείο «Πολυτιμότερος Παίκτης Τελικών CBA» απονέμεται στον πιο εξαιρετικό παίκτη της σειράς των τελικών του πρωταθλήματος αυτού του έτους. 

Ο κορυφαίος σκόρερ κάθε σεζόν αναγνωρίζεται επίσης σε ετήσια βάση και το πρωτάθλημα διατηρεί έναν κατάλογο μεμονωμένους αγώνων, μεμονωμένων σεζόν και κατόχους ρεκόρ καριέρας σε διάφορες στατιστικές κατηγορίες. Επιπλέον, το βραβείο του «Πολυτιμότερος Παίκτης CBA All-Star Game» απονέμεται στον παίκτη που θεωρείται ότι έχει την πιο αποδοτική εμφάνιση στον ετήσιο διαγωνισμό του All-Star Game, στη μέση της σεζόν. 

## Κορυφαίοι σκόρερ
Ο υψηλότερος μέσος όρος σκοραρίσματος σε μία μόνο σεζόν του CBA, εξαρτώμενος από τον αριθμό των αγώνων που χρειάζονται για να αναγνωριστεί ως στατιστικό στοιχείο, είναι είτε οι 43,1 πόντοι ανά αγώνα από τον Τζόρνταν Κρόουφορντ, ο οποίος έπαιξε σε 26 από τους 38 αγώνες της Τιαντζίν (68,4%) τη σεζόν 2015-16 ή οι 42,0 πόντοι ανά αγώνα από τον Τζόναθαν Γκίμπσον, ο οποίος έπαιξε σε 36 από τους 38 αγώνες της Τσίνγκνταο (94,7%) τη σεζόν 2015-16. . 

## Πολιτική
Στις 4 Οκτωβρίου 2019, ο γενικός διευθυντής των Χιούστον Ρόκετς Ντάριλ Μόρεϊ, ανέβασε ένα tweet που υποστήριζε τις διαδηλώσεις στο Χονγκ Κονγκ το 2019. Το tweet του Μόρεϊ είχε ως αποτέλεσμα την κατάργηση της σχέσης του CBA με τους Χιούστον Ρόκετς. 

## Δείτε επίσης

* Καλαθοσφαίριση στην Κίνα 
* Εθνική ανδρών Κίνας 
* Εθνική γυναικών Κίνας 
* Εθνικό Πρωτάθλημα Καλαθοσφαίρισης Κίνας (NBL) 
* Πρωτάθλημα Καλαθοσφαίρισης Γυναικών (WCBA) 
* Πανεπιστημιακό Πρωτάθλημα Καλαθοσφαίρισης Κίνας (CUBA) 

## Παραπομπές


## Εξωτερικοί σύνδεσμοι

* Επίσημος ιστότοπος  
* CBA στο Asia-Basket.com 

Κατηγορία:Καλαθοσφαίριση στην Κίνα
Κατηγορία:Εθνικά πρωταθλήματα καλαθοσφαίρισης
Κατηγορία:Πρωτάθλημα Καλαθοσφαίρισης Κίνας